CELEX: 31998R0622
Language: el
Date: 1998-03-16 00:00:00
Title: Κανονισμός (ΕΚ) αριθ. 622/98 του Συμβουλίου της 16ης Μαρτίου 1998 σχετικά με τη βοήθεια στα υποψήφια κράτη στο πλαίσιο της προενταξιακής στρατηγικής, και ιδίως για τη θέσπιση εταιρικών σχέσεων ενόψει της προσχώρησης

Avis juridique important

|

31998R0622

Κανονισμός (ΕΚ) αριθ. 622/98 του Συμβουλίου της 16ης Μαρτίου 1998 σχετικά με τη βοήθεια στα υποψήφια κράτη στο πλαίσιο της προενταξιακής στρατηγικής, και ιδίως για τη θέσπιση εταιρικών σχέσεων ενόψει της προσχώρησης  

Επίσημη Εφημερίδα αριθ. L 085 της 20/03/1998 σ. 0001 - 0002

ΚΑΝΟΝΙΣΜΟΣ (ΕΚ) αριθ. 622/98 ΤΟΥ ΣΥΜΒΟΥΛΙΟΥ της 16ης Μαρτίου 1998 σχετικά με τη βοήθεια στα υποψήφια κράτη στο πλαίσιο της προενταξιακής στρατηγικής, και ιδίως για τη θέσπιση εταιρικών σχέσεων ενόψει της προσχώρησηςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 235,την πρόταση της Επιτροπής (1),τη γνώμη του Ευρωπαϊκού Κοινοβουλίου (2),Εκτιμώντας:ότι το Ευρωπαϊκό Συμβούλιο της Κοπεγχάγης του Ιουνίου 1993 διατύπωσε τους όρους που πρέπει να πληρούν τα συνδεδεμένα κράτη της κεντρικής και ανατολικής Ευρώπης τα οποία επιθυμούν να προσχωρήσουν στην Ευρωπαϊκή Ένωση 7 ότι κατά την εφαρμογή της διαδικασίας που προβλέπεται στο άρθρο Ξ της συνθήκης για την Ευρωπαϊκή Ένωση, έχουν εντοπιστεί οι κυριότερες δυσκολίες που αντιμετωπίζουν τα εν λόγω κράτη προκειμένου να ανταποκριθούν σε αυτούς τους όρους 7ότι οι αρχηγοί κρατών και κυβερνήσεων, συνελθόντες στο Ευρωπαϊκό Συμβούλιο του Άμστερνταμ στις 16 και 17 Ιουνίου 1997, επανέλαβαν την πρόθεσή τους να ενισχύσουν την προενταξιακή στρατηγική της Ένωσης για τη διευκόλυνση της προετοιμασίας των υποψηφίων προς ένταξη κρατών, και ότι για το σκοπό αυτό η Επιτροπή υπέβαλε σειρά προτάσεων με την «Ατζέντα 2000» 7ότι το Ευρωπαϊκό Συμβούλιο του Λουξεμβούργου δήλωσε ότι η νέα πράξη για τις εταιρικές σχέσεις ενόψει της προσχώρησης, που θα θεσπιστεί μετά από διαβούλευση με τα υποψήφια κράτη της κεντρικής και ανατολικής Ευρώπης, αποτελεί το βασικό χαρακτηριστικό της ενισχυμένης προενταξιακής στρατηγικής για την επιστράτευση όλων των μορφών κοινοτικής βοήθειας στα υποψήφια κράτη εντός ενός ενιαίου πλαισίου 7ότι θα ήταν καλό η βοήθεια της Ευρωπαϊκής Κοινότητας στα πλαίσια αυτών των εταιρικών σχέσεων ενόψει της προσχώρησης να επικεντρώνεται στις προαναφερθείσες δυσκολίες και να καθοδηγείται από καθορισμένες αρχές, προτεραιότητες, ενδιάμεσους στόχους και προϋποθέσεις 7ότι οι εταιρικές αυτές σχέσεις, και ιδίως οι ενδιάμεσοι στόχοι τους, θα πρέπει να βοηθήσουν κάθε κράτος να προετοιμάσει την ένταξή του στα πλαίσια οικονομικής και κοινωνικής σύγκλισης και να αναπτύξει το εθνικό του πρόγραμμα προκειμένου να αναλάβει το κεκτημένο καθώς και το σχετικό χρονοδιάγραμμα για την εφαρμογή του 7ότι είναι ουσιώδες να γίνει προσεκτική διαχείριση των διαθέσιμων χρηματικών πόρων, βασιζόμενη στις προτεραιότητες που απορρέουν από τις γνώμες της Επιτροπής σχετικά με τις απαιτήσεις προσχώρησης, και την εξέταση των γνωμών αυτών στο πλαίσιο του Συμβουλίου 7ότι η κοινοτική βοήθεια στο πλαίσιο προενταξιακής στρατηγικής θα πρέπει να παρέχεται, εφαρμόζοντας στα ενδιαφερόμενα κράτη τα προγράμματα βοήθειας, τα οποία εγκρίνονται σύμφωνα με τις διατάξεις των συνθηκών, ότι, συνεπώς ο παρών κανονισμός δεν έχει δημοσιονομικές επιπτώσεις 7ότι η κοινοτική βοήθεια εξαρτάται από την τήρηση των δεσμεύσεων που περιέχονται στις ευρωπαϊκές συμφωνίες και από την πρόοδο που σημειώνεται για την πλήρωση των κριτηρίων της Κοπεγχάγης 7ότι οι αποφάσεις σχετικά με τον προγραμματισμό των χρηματοδοτικών πόρων της κοινοτικής βοήθειας θα ληφθούν σύμφωνα με τις διαδικασίες που προβλέπονται στους κανονισμούς που αφορούν τα αντίστοιχα χρηματοδοτικά μέσα ή προγράμματα 7ότι το Συμβούλιο είναι σκόπιμο να εγκρίνει τις αρχές, τις προτεραιότητες, τους ενδιάμεσους στόχους και τις προϋποθέσεις που θα ισχύουν για κάθε μεμονωμένη εταιρική σχέση ενόψει της προσχώρησης, έως τις 15 Μαρτίου 1998, ούτως ώστε να είναι σε θέση η Επιτροπή να καταρτίσει έως τα τέλη του 1998 την πρώτη από τις τακτικές της εκθέσεις σχετικά με την πρόοδο που συντελείται σε κάθε υποψήφιο κράτος 7ότι ο ρόλος των οργάνων που θεσπίζονται δυνάμει των ευρωπαϊκών συμφωνιών είναι καθοριστικός για την εξασφάλιση της ορθής εφραμογής και παρακολούθησης αυτών των εταιρικών σχέσεων ενόψει της προσχώρησης 7ότι η εφαρμογή αυτών των εταιρικών σχέσεων ενόψει της προσχώρησης μπορεί να συμβάλει στην επίτευξη των στόχων της Κοινότητας 7 ότι η συνθήκη δεν προβλέπει, για την υιοθέτηση του παρόντος κανονισμού, άλλες εξουσίες δράσης εκτός από εκείνες του άρθρου 235,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 Θεσπίζονται με τα υποψήφια κράτη της κεντρικής και ανατολικής Ευρώπης εταιρικές σχέσεις ενόψει της προσχώρησης, ως μέρος της ενισχυμένης προενταξιακής στρατηγικής. Κάθε εταιρική σχέση ενόψει της προσχώρησης παρέχει ένα ενιαίο πλαίσιο το οποίο καλύπτει:- τις προτεραιότητες, όπως αυτές προκύπτουν από την ανάλυση της κατάστασης της κάθε χώρας, στις οποίες πρέπει να εστιασθούν οι προετοιμασίες για την προσχώρηση, λαμβανομένων υπόψη των πολιτικών και οικονομικών κριτηρίων και των υποχρεώσεων του κάθε κράτους μέλους της Ευρωπαϊκής Ένωσης, όπως ορίστηκαν από το Ευρωπαϊκό Συμβούλιο,- τα χρηματοδοτικά μέσα για την ενίσχυση κάθε υποψήφιου κράτους στην υλοποίηση των προτεραιοτήτων που καθορίστηκαν κατά την προενταξιακή περίοδο.Άρθρο 2 Το Συμβούλιο αποφασίζει με ειδική πλειοψηφία, μετά από πρόταση της Επιτροπής, για τις αρχές, τις προτεραιότητες, τους ενδιάμεσους στόχους και τις προϋποθέσεις που θα περιληφθούν σε κάθε εταιρική σχέση ενόψει της προσχώρησης, όπως θα υποβληθούν από κάθε υποψήφιο κράτος, καθώς και για τις επακόλουθες σημαντικές προσαρμογές που θα γίνουν.Άρθρο 3 Ο παρών κανονισμός δεν έχει δημοσιονομικές επιπτώσεις. Η βοήθεια την οποία παρέχει η Κοινότητα στο πλαίσιο της προενταξιακής στρατηγικής είναι αυτή που προβλέπεται στα προγράμματα που θεσπίζονται σύμφωνα με τις διατάξεις της συνθήκης.Βάσει των αποφάσεων του Συμβουλίου κατ' εφαρμογή του άρθρου 2, ο προγραμματισμός των χρηματοδοτικών πόρων για τη βοήθεια που παρέχεται στο πλαίσιο των εταιρικών σχέσεων ενόψει της προσχώρησης θεσπίζεται σύμφωνα με τις διαδικασίες που προβλέπονται στους κανονισμούς σχετικά με τα αντίστοιχα χρηματοδοτικά μέσα και προγράμματα.Άρθρο 4 Όταν λείπει ένα στοιχείο που είναι ουσιώδες για τη συνέχιση της χορήγησης της προενταξιακής βοήθειας, ιδίως όταν δεν τηρούνται οι υποχρεώσεις που περιέχονται στην ευρωπαϊκή συμφωνία ή/και είναι ανεπαρκής η πρόοδος για την πλήρωση των κριτηρίων της Κοπεγχάγης, το Συμβούλιο, αποφασίζοντας με ειδική πλειοψηφία μετά από πρόταση της Επιτροπής, δύναται να λάβει τα προσήκοντα μέτρα σχετικά με οιαδήποτε προενταξιακή βοήθεια χορηγούμενη σε ένα υποψήφιο κράτος.Άρθρο 5 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 16 Μαρτίου 1998.Για το ΣυμβούλιοΟ ΠρόεδροςJ. CUNNINGHAM(1) ΕΕ C 48 της 13. 2. 1998, σ. 18.(2) Γνώμη που διατυπώθηκε στις 11 Μαρτίου 1998 (δεν έχει ακόμα δημοσιευθεί στη Επίσημη Εφημερίδα).